fr fr hu hu hu hu hu fr hu hbs_lat hu hu de hbs_lat en en en en en hbs_lat it en en cs en hbs_lat en en en en fi en fa en oc hu hu pt hu en hu hu en hu hu hu hu it hu hu hbs_lat hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu pl pl hu da eo en fr hu hu hu hu en hu hu hu hu en fr sv hu hu hu hu hu hu hu et hu pl hu sk pl hbs_lat fr hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en ar ku cy de fa fr it ko nl or pl pt hbs_lat hbs_lat sv tr hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2021. január 26.
Ugrás a navigációhoz Ugrás a kereséshez
Az acitretin (INN) hagyományos terápiával (helyi kezeléssel) nem gyógyítható bőrbetegségek elleni szer. Ilyen a pikkelysömör, a halpikkelybőrűség(en), a pitiriázis rubra piláris(en) nevű, a bőr elszarusodásával járó, ritka örökletes bőrbetegség és a follikuláris keratózis (Darier-kór(en)).
Bár az acitretinnek komoly mellékhatásai vannak, a szisztémás kezelést indokolja, hogy a pikkelysömör az esetek 10–14%-ában ízületi bántalmakkal és más betegségekkel is együtt jár, melyek gyakorisága a pikkelysömör súlyosságával együtt nő. Az acitretin más hasonló szerekkel (metotrexát, leflunomid(en)) ellentétben nem hat az ízületi gyulladásra.
Használata elsősorban kiterjedt bőrtünetekkel járó esetekben indokolt. Kombinálható helyi kezeléssel és fototerápiával(en).
A pikkelysömör (pszoriázis) krónikus, kiújulásra hajlamos betegség, mely az ép bőrtől jól körülírtan elhatárolódik, ezüstösen hámlik és egy vagy több kiemelkedő, vörös plakkos elváltozás alkotja.
A pszoriázisos plakkokat a bőr sejtjeinek kórosan felgyorsult osztódása okozza. Ennek oka ismeretlen. Annyit tudni lehet, hogy a bőr, az immunrendszer és a erek endotel sejtjeinek hibás működése szerepet játszik.
Az acitretin a bőr legfelsőbb rétegét alkotó sejtek, a keratinociták szaporodását gátolja. Gátolja a fehérvérsejtek felhalmozódását a bőr alatti szövetekben, így gyulladáscsökkentő hatása is van.
Valószínűleg a bőrben levő speciális retinoid-receptorokra hat (retinoid X receptor(en), retinsav receptor(en)).
Az acitretin a még meg nem született gyermeknél fejlődési rendellenességeket okoz, ezért a kezelés alatt, illetve a kezelés leállítása után még két évig hatékony fogamzásgátlásra és rendszeres terhességi vizsgálatokra van szükség. (Az acitretinből alkohol hatására etretinát(en) keletkezik, melyet rövid ideig gyógyszerként alkalmaztak pikkelysömör ellen, amíg ki nem derült a magzatkárosító hatása. Alkoholt a kezelés után még két hónapig nem szabad fogyasztani.)
Ugyanezen okból az acitretinnel kezelt beteg nem adhat vért a kezelés alatt és utána még évig (hiszen a vért várandós anya is kaphatja).
Acitretint szedő férfi ondójával egy közösülés során kb. 125 ng acitretin kerül a partner szervezetébe, ami a normál kezeléskor kapott adag 1/200.000-ed része. Bár megfelelő adatok nincsenek, valószínűleg ez nem jelent számottevő veszélyt.[1]
A szer ellenjavallt szoptatás alatt is. Gyermeket sem szabad acitretinnel kezelni, hacsak az orvos másképp nem dönt.
Az acitretin növeli a vérzsír szintjét, ezért ellenjavallt olyan betegeknél, akiknek magas vérzsírszintjük. Ugyancsak a vérzsírszint miatt (és várandós nőknél a magzatkárosító hatás miatt, lásd feljebb) a kezelés alatt nem szabad alkoholt fogyasztani.
Ellenjavallt a szer súlyos máj- vagy vesebetegség esetén. Ellenjavallt a szert együtt szedni A-vitaminnal vagy annak származékával,[2] a tetraciklinek közé tartozó antibiotikummal és metotrexáttal.
A kezelés alatt nem szabad kontaktlencsét viselni, mert a szer gyakori mellékhatása a száraz szem, mely kötőhártyagyulladást okoz.
Gyakori (1–10% arányban előforduló) mellékhatás a bőr és a nyálkahártyák kiszáradása, mely szájszárazságot, orrvérzést, kötőhártyagyulladást, sérülékeny bőrt, törékeny körmöket, a haj minőségének változását okozhatja. A bőrön és az orr belsejében a vazelin eredményes e mellékhatások ellen.
Megerőltető izommunka esetén gyakori az ízületi fájdalom.
Gyakran előfordul a kéz, boka, lábfej duzzanata.
Ritkább, de súlyosabb mellékhatások:
Módosíthatja a cukorbetegek vércukorszintjét.
Növelheti a vérzsír szintjét. Szükség lehet zsírszegény diétára.
A szív- és érrendszeri betegségeket gyakrabban kell ellenőrizni.
Koponyaűri túlnyomást okozhat, mely erős fejfájással, hányingerrel, látászavarokkal jár. Ha jelentkeznek, a tüneteket azonnal ki kell vizsgálni.
Felerősítheti a bőr érzékenységét az UV-sugárzásra, ezért kvarclámpát nem szabad használni, napozni pedig csak erős (legalább 15 faktoros) napvédő krémmel szabad a kezelés során.
A kezdő adag általában napi egyszeri 25 mg, amit fokozatosan legfeljebb 100 mg-ig lehet növelni. A szert étellel együtt célszerű bevenni.
A kezelés elején néha a beteg állapota romlik. A hatásosság 12–16 hét után ítélhető meg. Bizonyos esetekben hosszú távú kezelés szükséges, máskor a kezelések között hosszabb szüneteket lehet hagyni.
Az acitretin sárga vagy zöldessárga, kristályos por. Vízben gyakorlatilag nem, tetrahidrofuránban mérsékelten, acetonban és 96%-os etanolban kevéssé, ciklohexánban alig oldódik.
Az anyag – különösen oldatban – levegőre, hőre és fényre érzékeny és polimorfiára hajlamos.
NEOTIGASON 10 mg kemény kapszula
NEOTIGASON 25 mg kemény kapszula
Nemzetközi forgalomban[4] a fentieken felül:
↑ Soriatane Archiválva 2013. december 2-i dátummal a Wayback Machine-ben (RxList)
↑ Kémiailag az acitretin az A-vitaminhoz hasonló vegyület.
↑ Acitretin[halott link] (OGYI)
Holló Péter Dr., Sas Andrea Dr., Harmos Ferenc Dr., Kaszab Csilla Dr., Szakonyi József Dr., Kárpáti Sarolta Dr.: A psoriasis korszerű szisztémás kezelése az új patogenetikai és klinikai ismeretek tükrében (Semmelweis Egyetem Bőr-, Nemikórtani és Bőronkológiai Klinika)
NEOTIGASON 10 mg kemény kapszula (30x) betegtájékoztató (WEBBeteg)
Pikkelysömör Archiválva 2016. március 4-i dátummal a Wayback Machine-ben (dr.Info)
Holló Péter Dr., Jókai Hajnalka Dr.: Előzetesen TNF-alpha gátló terápiában részesülő beteg ustekinumab kezelése (Magyar Dermatológiai Társulat)
Telkes Márta Dr., Babarczi Edit Dr., Szabó Zoltán Dr., Daróczy Judit Dr.: Gereralizált eruptiv keratoacanthoma sikeres kezelése acitretinnel (Magyar Dermatológiai Társulat)
Harangi Ferenc, Adonyi Mária, Baranyai Zsuzsanna: Acitretin kezelés x-kromoszómához kötött recesszív öröklődésű ichthyosisban. Bőrgyógyászati és Venerológiai Szemle. - ISSN 0006-7768. - 2001. 77. évf. 4. sz., p. 173-176.
J.M. Geiger: Efficacy of Acitretin in Severe Psoriasis Archiválva 2012. október 10-i dátummal a Wayback Machine-ben (Skin Therapy Letter.com)
Charles W. Lynde, John N. Kraft, Carrie B. Lynde: Acitretin Revisited Archiválva 2012. január 23-i dátummal a Wayback Machine-ben (Skin Therapy Letter.com)
A lap eredeti címe: „https://hu.wikipedia.org/w/index.php?title=Acitretin&oldid=23486016”
Minden szócikk halott külső hivatkozásokkal
Szócikkek halott külső hivatkozásokkal 2020 márciusából
Lefordítandó cikkekre való utalást tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. január 26., 00:33
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.